jkorsvik/nowiki_second_scrape_merged huggingface dataset:
Khaled Mohieddin

Khaled Mohieddin (egyptisk arabisk: خالد محيى الدين, IPA: [ˈxæːled ˈmoħj edˈdiːn]; født 17. august 1922 i Kafr Shukr, død 6. mai 2018 i Kairo) var en egyptisk politiker og major i den egyptiske hæren.
Mohieddine ble uteksaminert fra det egyptiske militærakademiet i 1940 og tjente senere som kavaleri-offiser i den egyptiske hæren. I 1951 mottok Mohieddine en bachelorgrad i handel fra Universitetet i Kairo. Mohieddin deltok under den egyptiske revolusjonen i 1952, som medlem av De frie offiserer der han var en av de ti opprinnelige medlemmene. Denne revolusjonære organisasjonen er mest kjent for å ha fjernet Farouk I av Egypt fra makten og for å ha innført en republikk i Egypt. På grunn av hans politikk, ble Mohieddin fengslet i to måneder i 1971. Under styret til president Anwar el-Sadat avtok Mohieddine's makt noe. I 1990 vant Mohieddin et sete i det parlamentariske valget etter tre tidligere nederlag.


== Referanser ==
Tverrelvdalen Idrettslag

Tverrelvdalen Idrettslag (stiftet 22. januar 1922) er et idrettslag fra Tverrelvdalen i Alta. Idrettslaget driver fotball, håndball, ski og har en egen trimgruppe. 
Tverrelvdalen IL har tre seniorlag herav 2 i 5.divisjon og ett A-lag i 4.divisjon. A-laget ledes av tidligere Alta IF-keeper Kjetil Thommasen. 
De har også to damelag herav ett i 2.divisjon og ett i 3.divisjon. Laget ledes av Jarle Mjøen


== Fotball ==
A-laget i fotball spiller i 2011 i 3. divisjon.


=== Tabell ===


== Eksterne lenker ==
(no) Offisielt nettsted 
Sparebank1 Stadion - Nordic Stadiums
Potetskreller

En potetskreller er et kjøkkenredskap for å fjerne skall fra poteter og andre rotfrukter. Det finnes mange varianter av potetskrellere, men de består som regel av et håndtak og et høvelblad. Noen potetskrellere er designet spesielt for høyre- eller venstrehendte.
Abbud al-Zumar

Abbud al-Zumar (også skrevet Abboud Al-Zumar, Aboud El Zomor, Aboud el-Zomoor, Abboud el-Zomor, Abboud al-Zomor, Abbud al-Zummar) (født i 1947) er en egyptisk islamist, terrorist og tidligere militær etterretningsoffiser i den egyptiske hæren. 
Han ble født inn i en av de rikeste og mest fremtredende familiene fra Giza.
al-Zumar var grunnlegger og første emir av den egyptiske militante gruppen Al-Jihad. Han ble dømt til livsvarig fengsel i Kairo for sine medvirkning i attentatet på president Anwar Sadat den 6. oktober 1981. al-Zumar hadde tidligere forsøkt å drepe president Sadat personlig ved flere anledninger, men hadde hele tiden mislyktes. Han ble løslatt i 2011.


== Referanser ==
Mohammad Moustafa Haddara

Mohammad Moustafa Haddara (født i 1930, død 28. februar 1997) var en egyptisk forsker og professor.
Doktor Haddara var professor i arabisk litteratur ved Alexandria University i Egypt, og professor ved King Saud University i Riyadh i Saudi-Arabia. Haddara holdt også stillingen som prodekan ved det historisk-filosofiske fakultet ved Alexandria University, samt at han var dekan ved Egypt Tanta University. Haddara forfattet en rekke litterære og kritiske artikler i flere forskjellige vitenskapelige tidsskrifter, på konferanser, i magasiner og aviser ikke bare i Egypt, men og store deler av den arabiske verden.


== Referanser ==
Paul Grice

Herbert Paul Grice (født 13. mars 1913, død 28. august 1988) var en britisk filosof og språkforsker som er kjent for sitt arbeid med spørsmålene om betydning og kommunikasjon.
Han ble utdannet i Oxford og arbeidet der frem til 1967, da han flyttet til University of California, Berkeley. Han ble offisielt pensjonert i 1979, men fortsatte å undervise til det siste.
Grice er kjent for sin oppstilling av de to begrepene konvensjonell implikatur og konversasjonell implikatur.


== Referanser ==
Gabriella Windsor

Gabriella Marina Alexandra Ophelia Windsor (født 23. april 1981), ofte omtalt som Ella Windsor, er en britisk journalist og datter av prins Michael av Kent. Hennes oldeforeldre på farssiden var kong Georg V av Storbritannia og Mary av Teck. Hun er medlem av Huset Windsor og er i arvefølgen til den britiske tronen. Hun ble uteksaminert på Brown University i Providence i Rhode Island i litteraturvitenskap i 2004.


== Referanser ==
El Sayyid Nosair

El Sayyid Nosair (født 1955) er en egyptisk-født amerikansk statsborger og som ble dømt for medvirkning til den første bombingen av World Trade Center som fant sted i 1993. 
Nosair emigrerte til USA i 1981, da han var 26 år gammel, og fikk amerikansk statsborgerskap i 1989. I USA hadde Nosair ulike jobber i New Jersey og New York.
Nosair ble anklaget for drapet på rabbineren Meir Kahane som var medlem av det israelske Knesset, i november 1990. Under rettsforhandlingene fikk han støtte av Osama bin Laden. Dette var første gang FBI hadde informasjon om bin Laden. Han ble frikjent for drapet, men dømt for ulovlig våpenbesittelse.I oktober 1995, mens han fortsatt satt i fengsel, ble han på nytt tiltalt for å ha bedt en politiagent om hjelp til å lage bomber, flykte fra fengselet og drepe jøder. Han ble dømt til livsvarig fengsel.


== Familie ==
Nosair ble gift med Karen Mills, som skiftet navn til Khadijah da hun konverterte til islam i 1982. Paret fikk to sønner, og oppdro en datter fra Khadijahs tidligere ekteskap. En av Nosairs sønner, Abdulaziz El Sayyid Nosair, byttet navn til Zak Ebrahim. Han fikk utgitt boken The Terrorist's Son: A Story of Choice i september 2014.


== Referanser ==
Tjøtaelva Kraftverk

Tjøtaelva kraftverk er et vannkraftverk i på gården Holme i Hyen i Gloppen kommune i Vestland. Produksjonen startet i 2011
Kraftverket er et elvekraftverk og bruker vannfallet fra 385 meter i Tjøtaelva, som renner ut i Hyefjorden, og stasjonen som ligger der 2 moh. Rørgata fra inntak til stasjon er 960 meter lang. Øverst ved inntakert er det nyttet polyetylenrør de første 150 meterne, mens resten av rørgata består av duktile stålrør på 600 mm diameter.
Installert effekt er 2,3 MW. Årsproduksjon er 8,1 GWh.
Kraftverket eies av Småkraft AS, med avtale om deling av overskudd med grunneierne og fallrettshaverne Nils Ommedal og Ola Holme.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Småkraft om Tjøtaelva Kraftverk
Los Ahuehuetes

Los Ahuehuetes, offisielt Parque Ejidal del Contador, er en park i Atenco kommune i Mexico. Den dekker et areal på 34 hektar, og er med det kommunens største park. Den befinner seg like sørøst for San Salvador Atenco. I Los Ahuehuetes er det to store svømmebassenger og flere lekeplasser. Det leies også ut sykler som kan brukes på gangstiene i parken.
Stedet het tidligere Acatecalco, og tlatoanien og dikteren Nezahualcoyotl dro ofte dit for å slappe av og dikte. Den ble overtatt av Hernán Cortés, som seinere overlot den til regnskapsføreren (contador på spansk) sin, hvilket er opphavet til det offisielle navnet. Navnet Los Ahuehuetes kommer av at parken har et stort antall av treet Taxodium mucronatum, som på nahuatl heter ahuehuete.


== Referanser ==
Frederick Meyer (turner)

Frederick H. «Fred» Meyer (født 9. august 1910 i New York, død 1. oktober 1996 i Fairfax i Virginia) var en amerikansk turner som deltok i de olympiske leker i 1932 i Los Angeles og 1936 i Berlin.
Meyer vant en olympisk sølvmedalje i turn under OL 1932 i Los Angeles. Han var med på det amerikanske laget som kom på andreplass i lagkonkurransen bak Italia.


== OL-medaljer ==
 1932  Los Angeles - Sølv i turn lagkonkurranse  USA


== Eksterne lenker ==
(en) Frederick Meyer – Olympedia 
(en) Frederick Meyer – Sports-Reference (OL-resultater – arkivert)
Knockin’ on Heaven’s Door

«Knockin' on Heaven's Door» er en sang skrevet av Bob Dylan i 1973. Den ble skrevet som filmmusikk til westernfilmen Pat Garrett & Billy the Kid og utgitt av Dylan som singel og på albumet Pat Garrett & Billy the Kid. Sangen er covret av en rekke artister.
Sangen nådde tolvteplass i USA. I Norge lå den på tredjeplass i seks uker, og den lå på VG-lista topp 20 i 17 uker. Tredjeplassen er den høyeste plasseringen Dylan har hatt på singellisten i Norge.  I 2004 ble sangen rangert på 190.-plass av musikkindustrien og musikkpressen i musikkmagasinet Rolling Stone på listen over de 500 største sanger gjennom tidene. 


== Innhold ==
Mama, take this badge off of meI can’t use it anymore.
It's gettin' dark, too dark to see
I feel like I’m knockin’ on heaven’s door.

Sangen skildrer følelser og inntrykk hos en døende assisterende sheriff.
Sangen består av fire akkorder i G-dur: G, D, Am7 og C. Akkordmønsteret er G-D-Am7-Am7 og så G-D-C-C, som så repeteres.


== Andre utgivelser ==
Mange artister har spilt inn sangen i mange forskjellige stiler. Eric Clapton og Guns N' Roses er blant de mest kjente.
Andre artister som har covret sangen, er bl.a. Bon Jovi, Pink Floyd, U2, Avril Lavigne, Bob Marley, The Animals, Wyclef Jean, Grateful Dead, Lynyrd Skynyrd, Aerosmith, The Sisters of Mercy, Bryan Ferry, Meir Ariel, The Alarm, Dan Kleederman, Television, Mark Knopfler, Bruce Springsteen, The Tramp on Winchester High Street, Heaven, Lost Dogs, Mungo Jerry, Luciano, Randy Crawford, Babyface, Beau Jocque, Chaozz, Roger McGuinn, Cold Chisel, Zé Ramalho, Sandy Denny, Antony and the Johnsons, Warren Zevon (utgitt bare to uker før han døde), Roger Waters, Herman Brood og Nina Hagen, Nazareth, Angela Aki, Tomoya Nagase og United Rhythms of Brazil.


== Eksterne lenker ==
Liste over coverversjoner
Teksten
San Francisco Acuexcomac

San Francisco Acuexcomac, vanligvis kalt Acuexcomac eller Acuezcomac, er en landsby i Atenco kommune i Mexico. Den ligger like nord for landsbyen San Salvador Atenco, og har nesten vokst helt sammen med denne. Acuexcomac hadde 1038 innbyggere i 2010.Templo de San Francisco de Asís har vakre bueganger, og har bevart både den opprinnelige fasaden og et alterkors.
4. oktober feires skytshelgenen San Francisco de Asís.
Navnet Acuexcomac er nahuatl og betyr «Vannstedet».


== Referanser ==
San Cristóbal Nexquipayac

San Cristóbal Nexquipayac, vanligvis kalt Nexquipayac, er en landsby i Atenco kommune i Mexico. Den befinner seg nordvest i kommunen, om lag 10 kilometer fra San Salvador Atenco. Nexquipayac er den nest største landsbyen i Atenco, og hadde 6 661 innbyggere i 2010. Landsbyen er prega av landbruk og husdyrhold.
Landsbyen er særlig kjent for karnevalsfeiringa si. Den har også en stor fest 25. juli.


== Referanser ==
Edward Carmichael

Daniel Edward «Ed» Carmichael (født 2. januar 1907 i Los Angeles i California, død 3. september 1960 i Los Angeles i California) var en amerikansk turner som deltok i de olympiske leker i 1932 i Los Angeles.
Carmichael vant en olympisk bronsemedalje i turn under OL 1932 i Los Angeles. Han kom på tredjeplass i hopp bak Savino Guglielmetti fra Italia og Alfred Jochim fra USA.


== OL-medaljer ==
 1932  Los Angeles - Bronse i turn, hopp  USA


== Eksterne lenker ==
(en) Edward Carmichael – Olympedia 
(en) Edward Carmichael – Sports-Reference (OL-resultater – arkivert)
Santa Isabel Ixtapan

Santa Isabel Ixtapan, vanligvis kalt Ixtapan, er en landsby i Atenco kommune i Mexico. Den befinner seg nordvest i kommunen, like vest for Nexquipayac. Ixtapan hadde 4407 innbyggere i 2010. Den ligger på en høyde av 2 240 meter over havet.
Ixtapan er mest kjent for å ha et av Mexicodalens mest kjente og mest studerte funnstedene av mammutfossiler.


== Referanser ==
Zapotlán (Atenco)

Zapotlán er en landsby i Atenco kommune i Mexico. Den befinner seg øst i kommunen, like øst for administrasjonssenteret San Salvador Atenco. Zapotlán hadde 2849 innbyggere i 2010.


== Referanser ==
Intercursus Magnus

Intercursus Magnus var en betydelig og langvarig handelsavtale som ble undertegnet 24. februar 1496 av Henrik VII av England.Andre underskrivere omfattet de kommersielle maktene i Venezia, Firenze, Nederlandene, og Hansaforbundet. Den kortvarige avtalen som ble kalt for Malus Intercursus («Den onde avtale») av nederlenderne da den favoriserte engelske interesser i altfor stor grad, ble forhandlet med Filip av Burgund og hadde til hensikt å erstatte Intercursus Magnus i 1506. Da Filip døde 25. september 1506 ble den tidligere avtalen Intercursus Magnus fortsatt gjeldende. De begunstiget gjensidige handelsprivilegier til engelskmenn og flamlendere, og etablerte fastsatte skatter. Dette var en stor støtte for engelsk eksport av ull, og ga dessuten store inntekter til Henrik VIIs skattkammer.Avtalen var formet for å løse de tidvise handelskrigene mellom England og Nederlandene som ble satt i gang ved Margaret av Burgunds innblanding i den engelske etterfølgerkrigen, særlig ved hennes støtte til Perkin Warbeck, en falsk tronkrever for Huset York. En betingelse for avtalen var at ingen ytterligere innblanding i engelske politikk skulle skje.


== Referanser ==


== Litteratur ==
De Roover (1904–1972), Raymond Adrien (1966): The rise and decline of the Medici Bank: 1397-1494, New York City; Toronto: W. W. Norton & Company, Inc.; George J. McLeod Limited (henholdsvis), LCCN: 63-11417 – (produktet av tre års forskning i arkivene i Firenze for å forbedre forfatterens arbeid; den var tidligere utgitt i 1963 av Harvard University Press – De Roover, 1966)


== Eksterne lenker ==
Magnus Intercursus
England, Scotland, and Ireland 2001. The Encyclopedia of World History. Arkivert 19. februar 2009 hos Wayback Machine.
Tudor Domestic History Arkivert 22. mai 2011 hos Wayback Machine.
John Franklin Midgley – Extract from Midgleyana
Aims and Successes of Henry VII's Foreign Policy
The Third War of the Roses
Jiws

Jiws er et danseband fra Vestfold med hovedbase i Re. Dannet 1975 av fire arbeidskollegaer ved VBK i Horten. Originalbesetningen bestod av Annar Pinås på gitar og vokal, Arve Engrønningen på trommer, Gilbert Øster på bass og Trond Holtan på keyboard. Bandet hadde en rekke utskiftninger opp i gjennom årene, men Annar Pinås var med hele tiden fram til bandets oppløsning i 2010.


== Diskografi ==
70 år i jubel (1985, med Aage Samuelsen)
Levende dansemusikk (1989)
Levende dansemusikk 2 (1992)
Den fyrste song - levende dansemusikk 3 (1995)
Gammel årgang (2008)


== Eksterne lenker ==
(no) Offisiell blogg 
(en) Jiws på Discogs 
(en) Jiws på MusicBrainz 
(en) Jiws på Spotify
Silkroad Online

Silkroad Online (med forkortelsen SRO) er et MMORPG (Massive Multiplayer Online Role-Playing Game). Spillet er laget med inspirasjon fra Silk Road (et nettverk av handleruter mellom Kina og Europa). Silkroad Online krever ingen månedsavgift og er helt gratis å spille, men det selges derimot In-Game Items som kan betales med valutaen kalt Silk som koster fra og med 27,- kroner fra laveste antall Silk du kan kjøpe.


== Gameplay ==


=== PvP-systemet ===
Silkroad Online er kjent for sitt unike PvP (Player versus Player) system. Systemet kalles på engelsk "Triangular Conflict System" hvor man kan velge mellom Trader som har som oppdrag å frakte gods fra by til by og selge til høyere pris, Hunter som beskytter Handlere fra tyver, eller Thief hvor oppdraget går ut på å stjele godset til handleren.
På Silkroad kan du også ha PvP ved bruk av spesielle kapper som kan kjøpes i en spillets store byer. Kappene finnes i forskjellige farger hvor den oransje fargen betyr at man ønsker å ha PvP alene mot andre spillere (alle med kapper på kan angripe spilleren), mens hvis man bruker en kappe av en annen farge, vil spilleren være på lag med de spillerne som bruker kappen med samme farge og har ikke mulighet til å angripe dem.
Det tredje PvP systemet på Silkroad er at spilleren kan myrde andre. Det går ut på at spilleren holder inne ALT knappen på tastaturet sitt og dobbelttrykker på en annen spiller. Dette fungerer bare i en usikker sone (Utenfor byer). Når spilleren myrder, eller bare angriper en annen spiller på denne måten, vil spilleren kunne bli angrepet og drept av andre spillere uten at dette vil gi dem konsekvenser. Morderen, som først brukte denne metoden, kan få status som "Morder/Murderer" og vil over tid miste liv (Health Points). Dette kan i verste fall føre til tap av Erfaringspoeng (Experience Points) ved at spilleren vil dø og miste alt av liv.


=== Klasser og Profesjoner ===
Silkroad bestod først av 1 rase; Chinese, men fikk senere innført en ny rase i et av spillets store oppdateringer. Spilleren kan nå enten være European eller Chinese som begynner spillet fra nivå 1 (level 1) på hver sin side av spillets World Map. Strengt sett består ikke Silkroad av klasser, men heller såkalte Builds som er basert på et mer avansert og unikt system.
Ved Character Creation kan spilleren velge våpen til å begynne med. Dette kan for European være Crossbow, Dagger, Two-Hand Sword, One-Hand Sword og Shield, Harp, Staff, eller Cleric Rod. For Chinese kan våpenet til spilleren være Sword og Shield, Bow, Glavie, Blade, eller Spear.


=== Mounts ===
Spillere har muligheten til å kjøpe seg hester som kan brukes som transportmiddel fra byene. Det finnes ulike hester med ulike hastigheter og det kommer an på hvilket nivå (level) du er i, og hvor mye Gold (In-Game Valuta) du er villig til å investere i transport.


== Eksterne lenker ==
Artikkelen har ingen egenskaper for spilldatabaser i Wikidata
Silkroad Forums – 22/05-2011
Silkroad, MMOSITE.com – 22/05-2011
Triangular Conflict, MMOSITE.com – 22. mai 2011
Divoká Orlice

Divoká Orlice (polsk: Dzika Orlica; tysk: Wilde Adler) er en elv i Sudetene, som går mellom fjellområdene Góry Bystrzyckie og Orlické hory. Det er en av Orlices største sideelver, og en del av Elbens nedslagsfelt. Den har sitt utspring i Polen, og danner så grensen mellom Polen og Tsjekkia for 26 km. I Albrechtice nad Orlicí går den sammen med Tichá Orlice, og danner elven Orlice. Divoká Orlice er 99,3 km lang.


== Eksterne lenker ==
(en) Divoká Orlice – kategori av bilder, video eller lyd på Commons
Orlice

Orlice (tysk: Adler) er en elv i Tsjekkia. Det er en av Elbens sideelver, og den munner ut i Elben i Hradec Králové. Orlices kildeelver er Divoká Orlice og Tichá Orlice.


== Eksterne lenker ==
(en) Orlice – kategori av bilder, video eller lyd på Commons
Tichá Orlice

Tichá Orlice (tysk: Stille Adler) er en 107,5 km lang elv i Tsjekkia.
Elven har sitt utspring på vestsiden av det 1003 m høye Jeřáb (Ebereschberg), i nærheten av landsbyen Horní Orlice, 5 km sørøst for byen Králíky i Hanušovická vrchovina. Elven møter Divoká Orlice, og disse danner elva Orlice.


== Eksterne lenker ==
(en) Tichá Orlice – kategori av bilder, video eller lyd på Commons
Greensborough (Victoria)

Greensborough er en bydel i Melbourne i Australia. Den ligger 16 km nordøst for Melbourne sentrum og ligger i lokalstyret City of Banyule. Ved folketellingen i 2006 hadde Greensborough 20214 innbyggere.
Stedet er oppkalt etter Edward Bernard Green som var postmester i området. Tidligere het stedet Keelbundoora, som er aboriginsk for «rund sump».
Greensborough grenser i nord Bundoora og Plenty, i øst til Diamond Creek og St Helena, i sør til Briar Hill og Yallambie og i vest til Watsonia North og Watsonia.


== Transport ==
Greensborough domineres av biltrafikk og har kun en jernbanestasjon, Greensborough jernbanestasjon som ligger på Hurstbridgelinjen.
Greensborough

Greensborough kan vise til: 

Greensborough (Victoria) en forstad til Melbourne i Australia
Greensborough (Ontario) en forstad i Ontario i Canada


== Se også ==
Greensboro
Greensboro

Greensboro kan vise til: 

Greensboro (Alabama)
Greensboro (Florida)
Greensboro (Georgia)
Greensboro (Indiana)
Greensboro (Maryland)
Greensboro (Nord-Carolina), en by med ca. 280 000 innbyggere i Nord-Carolina i USA
Greensboro (Pennsylvania)
Greensboro (Vermont)
USS «Greensboro» (PF-101), en amerikansk fregatt som var i tjeneste i US Navy mellom 1945 og 1946.


== Se også ==
Greensborough
Vadfosstunnelen

Vadfosstunnelen er en veitunnel på fylkesvei 38 i Kragerø kommune i Telemark. Tunnelen er 680 meter lang.
En jernbanetunnel med samme navn på den nedlagte Kragerøbanen ligger sør for dagens veitunnel. Denne er 827 meter lang.


== Se også ==
Veitunneler i Norge
Undersjøiske veitunneler i Norge


== Referanser ==
Slaget ved Errastfer

Slaget ved Errastfer (også kalt slaget ved Erastfer, slaget ved Errestfer og slaget ved Erastvere) fant sted 30. desember 1701sve./ 9. januar 1702greg. nær Erastfer øst i Svensk Livland (dagens Erastvere i Estland) mellom en russisk styrke på 12 000 mann ledet av general Boris Sjeremetev og en svensk styrke på 2 200 kommandert av Wolmar Anton von Schlippenbach. Svenskene ble slått og 700 mann ble drept mens 350 mann og fire kanoner ble tatt av fienden. Det russiske tapet var totalt 3 000. Det var den første viktige seieren til Russland i den store nordiske krigen. Den svenske kommandanten Schlippenbach klarte å rømme fra slagmarkene.


== Referanser ==
Gerry Conway

Gerard Francis «Gerry» Conway (født 10. september 1952) er en amerikansk forfatter av tegneserier, bøker, film og fjernsyn. 
Han tok over som forfatter av Spider-Man etter Stan Lee i 1972. I Spider-Man-serien introduserte han blant annet The Punisher. Conway har skapt superhelten Firestorm for DC Comics og har jobbet med en lang rekke av forlagets superheltserier, som Justice League, Superman, Batman og Wonder Woman. Han har også skrevet seriene Atari Force og Cinder & Ashe, begge tegnet av Jose Luis Garcia-Lopez. Conway var en av de mest produktive amerikanske tegneserieforfatterne på 1970- og 80-tallet og har jobbet med de fleste større superheltene til de to store forlagene Marvel og DC Comics. I Norge har Conways tegneserier vært utgitt i blader som Supermann, Superserien, Lynvingen, Gigant og Thriller.Conway har også skrevet to romaner og vært involvert i manusarbeide for filmer som Fire and Ice (1983) og Conan the Destroyer (1984). Han har også skrevet mye for diverse TV-serier.


== Referanser ==


== Eksterne lenker ==
(en) Gerry Conway – kategori av bilder, video eller lyd på Commons 
(en) Gerry Conway på Internet Movie Database 
(en) Gerry Conway hos The Movie Database 
(en) Gerry Conway på Twitter 
(en) Gerry Conway på Tumblr
Nick Cardy

Nick Cardy (oppr. Nicholas Viscardi, født 20. oktober 1920 i New York, død 3. november 2013 i Florida) var en amerikansk tegneserietegner. Han er mest kjent for sitt arbeid for forlaget DC Comics, der han tegnet serier som Teen Titans, Aquaman, Tomahawk og Bat Lash.
Cardy døde i Florida den 3. november 2013 i en alder av 93 år.


== Referanser ==


== Eksterne lenker ==
(en) Offisielt nettsted 
(en) Nick Cardy – kategori av bilder, video eller lyd på Commons 
(en) Nick Cardy på Internet Movie Database 
(en) Nick Cardy hos The Movie Database
Kragerøtunnelen

Kragerøtunnelen er en veitunnel på fylkesvei 38 i Kragerø kommune i Telemark. Tunnelen er 535 meter lang.


== Se også ==
Veitunneler i Norge
Undersjøiske veitunneler i Norge


== Referanser ==
Ghada Amer

Ghada Amer (født i 1963 i Kairo i Egypt) er en egyptisk samtidskunstner som bor og arbeider i New York City.
Amer utvandret fra sitt fødeland da hun var elleve år gammel og hun ble utdannet i Paris og Nice i Frankrike. Mye av hennes kunstneriske arbeider omhandler spørsmål om kjønn og seksualitet, særlig representert er kvinnelige nudister som idealistiske objekter heller enn mennesker med en egen seksualitet og erotikk. Amer er fast representert ved Cheim & Les Galleri i New York.
Amer har vunnet internasjonal anerkjennelse for hennes mange abstrakte malerier brodert med erotiske motiver. Amer arbeid har blitt presentert ved en rekke solo-og gruppeutstillinger på forskjellige arenaer som f.eks. ved de kjente Cheim & Les og Deitch Projects i New York. Men hennes kunst har også blitt vist over store deler av verden, blant annet i Sør-Korea, Norge, Storbritannia og på Beverly Hills. Amer er en av de aller første arabiske kunstnerne som har hatt en utstilling ved Tel Aviv Museum of Art.


== Referanser ==
Lonatunnelen

Lonatunnelen er en veitunnel på fylkesvei 38 i Kragerø kommune i Telemark. Tunnelen er 230 meter lang. Tidligere het tunnelen Frydensborgtunnelen.


== Se også ==
Veitunneler i Norge
Undersjøiske veitunneler i Norge


== Referanser ==
Kalstadkilentunnelen

Kalstadkilentunnelen er en veitunnel på fylkesvei 38 i Kragerø kommune i Telemark. Tunnelen er 173 meter lang.


== Se også ==
Veitunneler i Norge
Undersjøiske veitunneler i Norge


== Referanser ==